cyanic-selkie/wikianc huggingface dataset:
Christchurch
Styresett
Det lokale styret i Christchurch er demokratisk og er sett saman av ulike element:
Transport
Christchurch International Airport er base for flytrafikken til Christchurch, elles går det både lokal- langdistanse busstrafikk her, og i tillegg jarnvegstrafikk. Privatbilismen er likevel den dominerande forma for transport. I dei sentrale delane av byen er terrenget svært flatt, og byen byggjer ut eit nettverk av sykkel- og gangstiar.
Det er mogeleg å reisa med trikk i Christchurch, men dette er mest tilpassa turistar; ruta er avgrensa til ein runde sentralt i byen. Trikken vart opphavleg introdusert i 1905, drifta heldt opp i 1954, men kom att som turistattraksjon i dei indre bydelane i 1995. I tillegg til vanlege bussruter har Christchurch også ei banebrytande persontrafikkteneste med hybridbussar i dei indre bydelane, the Shuttle.
Jarnvegslinja, Main North Line går nordover via Kaikoura til Picton, medan Main South Line fører til Invercargill via Dunedin, og vart bruka av ekspresstoget Southerner fram til nedlegginga i 2002. Det mest kjende toget som går ut frå Christchurch er TranzAlpine, som går langs Main South Line til Rolleston, og derfrå på Midland Line, går gjennom Søralpane via Otira Tunnel og endar i Greymouth i West Coast. Denne turen vert av mange sett på som ein av dei store jarnvegsopplevingane i verda. TranzAlpine-ruta er primært for turistar og har ingen særleg pendlartrafikk. Det var pendlartog i Christchurch tidlegare, men desse vart lagde ned gjennom 1960- og 1970-åra, det siste, mellom Christchurch og Rangiora, i 1976.
Venskapsbyar
Christchurch har sju venskapsbyar rundt om kring i verda, desse er:
MF «Samband»
MF «Samband» var ei bilferje levert frå Haugesund Slip i Haugesund den 12. juli 1967 til Skips-A/S Samband i Haugesund, men alt i juni 1968 vart ho overteken av Hardanger Sunnhordlandske Dampskipsselskap (HSD).
Ferja gjekk inn i ruta Langevåg-Buavåg-Mosterhamn-Valevåg, der ho gjekk fram til 1997.
I november 1997 vart ferja seld til Samba AS på Lepsøy i Os kommune og i mars 1998 fekk ho namnet «Samba». Fartøyet er framleis i drift.
I juni 2005 gjekk ho gjennom ei større ombygging. Overbygget vart fjerna og styrhuset vart sett på styrbord side. Sidan 2006 har ho fungert som transportskip. Vinteren 2010/2011 fekk ho nytt styrhus, ny kran og ny motor, ein Caterpillar dieselmotor. Den gamle Wichmann-motoren vart overteken av Hardanger Fartøyvernsenter for den gamle ferja MF «Folgefonn».
Barwa Al Baraha
Barwa Al Baraha, òg kalla Arbeidarbyen eller Barwalandsbyen, er eit bustadområde for arbeidarar i Al Wakrah kommune i Qatar. Prosjektet har som mål å gje arbeidarane ein overkommeleg levestandard.
Arbon
Arbon  er ein kommune i distriktet Arbon i kantonen Thurgau i Sveits. Kommunen har innbyggjarar  og eit areal på. Kommunesenteret ligg 402 meter over havet.
Nykirke kyrkje
Nykirke kyrkje kan visa til:
Panther Cliff
Panther Cliff er ei bratt klippe på sørvestsida av Stresher Peninsula på vestkysten av Graham Land i Antarktis. Han ligg på nordausthjørnet av Darbel Bay, like nord for munningen av Cardellbreen. Han vart fotografert av Falkland Islands and Dependencies Aerial Survey Expedition (FIDASE) i 1956-57. Namnet er skildrande for utsjånaden til klippa, som er eit landemerke for sledegrupper som reiser langs Darbel Bay.
Johan Austbø
Johan Austbø var ein norsk forfattar fødd i Lavik i Høyanger. Han var også lærar, og arbeidde mellom anna i skuleverket i Leikanger i Sogn frå 1901 til 1906.
Johan Austbø skreiv forteljingar, skodespel, dikt, bøker for barn og biografiar. Han bidrog også mykje i Nynorsk Vekeblad.
Egil Storbekken
Egil Storbekken var ein norsk musikar, komponist og instrumentmakar frå Tolga i Nord-Østerdal. Han er mest kjend for musikken som han komponerte for tussefløyte og framførte sjølv på dette instrumentet, og var ein viktig formidlar av norske folkemusikktradisjonar. Han har òg arrangert verk for orkester og songkor. I 1999 fekk han Gammleng-prisen i klassa «veteran».
Egil Storbekken tok til med komponist- og musikarverksemda si på 1930-talet. På heimstaden Tolga verka han både som musikar og som dirigent for eit strykeorkester, janitsjarkorps, to kor og eit folkemusikkensemble. Han hadde fatta interesse for gamle norske folkemusikkinstrument som bukkehorn, lur, munnharpe, seljefløyte og tussefløyte, og reiste i femten år saman med Rikskonsertane for å presentere desse instrumenta for skuleelevar over heile landet. Han skipa òg ensemblet Tolga-Tusseladdene for å kunne framføre både folkemusikk og sine eigne komposisjonar for tussefløyte. Formell musikkutdanning hadde han ikkje, berre eit stutt studieopphald ved Musikkonservatoriet i Oslo då han hadde nådd godt vaksen alder.
Egil Storbekkens musikkpris
Tolga kommune, Norsk Lur- og bukkehornlag, Tolga-Os Sparebank og NOPA oppretta i 2006 Egil Storbekkens musikkpris for å fremme bruken av dei eldre folkemusikkinstrumenta i norsk folkemusikk og Egil Storbekken sin musikk.
Titus Annius Milo
Titus Annius Milo (? - 48 f.Kr.) var ein romersk politikar. Milo var folketribun i 57 f.Kr. og arbeidde hardt for å få Cicero attende frå eksilet han hadde blitt tvunge til etter ein maktkamp med Publius C. Clodius. Clodius motarbeidde Milo sin freistnad på å få Cicero attende til Roma, og nytta innleigde gladiatorbandar til å terrorisere ibuarane i byen. Milo nytta same våpen som sin politiske motstandar, og over fleire år barka dei to saman i reine gatekampar hovudstaden. I 52 f.Kr. freista Milo å bli konsul, men Clodius sytte for å hindre at han vart vald. Same året støtte Milo og Clodius tilfeldigvis på kvarandre i Bovillæ på Via Appia. Båe to hadde ein væpna flokk i ryggen, og i det påfølgjande slagsmålet vart Clodius drepen.
Budstikken
Budstikken var ei norsk avis som kom ut i Christiania frå 14. april 1808 til 1814. Avisa vart skipa av Regjeringskommisjonen, men vart i 1810 overtatt av Selskabet for Norges Vel. Enevold de Falsen, som var medlem av kommisjonen, var redaktør for avisa fram til sin død i november 1808, då Ludvig Stoud Platou, overlærar ved Katedralskulen i Christiania, overtok ansvaret.
Titus Annius Milo
Som følgje av drapet på Clodius vart det reist sak mot Milo. I rettssalen vart han forsvara av Cicero, som leverte ein framifrå tale til fordel for Milo. Talen vart sannsynlegvis omarbeidd etter at han vart heldt, og har overlevd for ettertida. Trass i talen vart Milo likevel dømd til eksil, og reiste til Massilia (dagens Marseille). Då Cæsar greip makta vona Milo fånyttes at han skulle få vende attende til Roma, og drog difor heim att på eige initiativ. Der freista han å få i stand ein oppreist i Italia, men døydde i ei trefning.
Budstikken
Eit vanleg nummer av Budstikken var fire sider langt, men fleire utgåver var òg på åtte. Stoffet var svært regimelojalt, og det var tidvis prenta direkte formaningar overfor innbyggjarane og tekstar som skulle byggja opp om folk si haldning til styresmakta. Elles vart det prenta mykje stoff om den pågåande krigen, gjerne i form av reine offisielle rapportar, og informasjon om private donasjonar til soldatar. I perioden under Regjeringskommisjonen fungerte avisa såleis som eit reint propagandainstrument for statsmakta. Òg under Selskabet for Norges Vel heldt den regimelojale lina fram.
Lion Sound
Lion Sound er eit lite sund mellom Lion Island og søraustkysten av Île Anvers i Antarktiske Arkipel. Det vart oppdaga av Belgica-ekspedisjonen, 1897–99, under Gerlache. Namnet finst på eit kart basert på ei kartlegging mannskapet på RRS «Discovery II» under Discovery Investigations gjorde i 1927. Det er kalla opp etter Lion Island.
Loch Watten
Loch Watten er ein innsjø i Caithness i Skottland i nedslagsfeltet til River Wick. Namnet har norrønt opphav og «Watten» tyder «vatn».
Tormod Knutsson Borgejordet
Tormod Knutsson Borgejordet var ein norsk stortingsmann, ordførar og bygdeleiar, diktar og gardbrukar frå Kviteseid i Telemark.
Liv og gjerning
Han var fødd på garden Hosleberg i Brunkeberg i Vest-Telemark. Faren var husmann, ved folketeljinga i 1801 nemnd som «Lodbruger. national soldat», då familien budde på Subø i heimbygda. Tormod vart tidleg farlaus og søkte i barneåra teneste som gjetar og seinare som arbeidskar i bygda. Etter konfirmasjonen vart soknepresten Jens Zetlitz klar over evnene hans og sende han til prosten i Seljord som dreiv eit lokalt lærarseminar. Sidan var han lærar i Ardalsgrendi i Brunkeberg fram til 1825.
28 år gammal vart Tormod tilsett som kontorist hos fut Florentz i Kviteseid. Her vart han verande i over ti år, til futen tok avskjed i 1836. Deretter arbeidde han i tre år, 1838-41, hos sorenskrivaren i Vest-Telemark. År 1841 fekk han råd til å kjøpe garden Borgejordet, som han rydda og dyrka og der han sidan levde livet ut i små kår.
Politikar
Med si erfaring frå offentlege tenestekontor var han vel skikka for det kommunale sjølvstyre. Han kom med i det fyrste heradsstyret i Kviteseid i 1838, og var perioden 1842-61 ordførar i Kviteseid.
Borgejordet vart i 1844 vald inn på Stortinget som representant for Bratsberg Amt. Han slutta seg til bondeopposisjonen, og vart vald til stortingsmann tre gonger til. På alle sine tingoppmøte var han medlem av Lagtinget, og var av den grunn i 1845 medlem av riksretten. Medlem av justiskomite nr 2 både i 1845 og 1848, medan han 1854 og 1857 var med i justiskomite nr 1. På omframstortinget 1858 var han medlem av trykkekomiteen. Tingmannen Borgejordet var ein av dei mest aktive bonderepresentantane. Han skreiv elles artiklar i «Morgenbladet» om politikk og samfunn, dels også i «Hermoder» og «Dølen».
Harald Kolbeinson Guddal
Harald Kolbeinson Guddal var ein norsk gardbrukar og stortingsmann frå Stryn i Nordfjord.
Guddal var gardbrukar på farsgarden. Han vart varaordførar i det fyrste kommunestyret i Stryn. Han var 3. representant frå Nordre Bergenhus amt på Stortinget i 1842, der han var medlem av konstitusjonskomiteen. I 1836 var han 4. varamann.
Han døydde på slektsgarden i Stryn i 1887.
Ferentino
Ferentino er ein by og ein kommune i provinsen Frosinone i regionen Lazio i Italia. Kommunen har 21 000 ibuarar og dekker ei flatevidd på 81 km². Byen Ferentino ligg på ein ås, 393 meter over havet, 65 kilometer søraust for Roma.
Tormod Knutsson Borgejordet
Diktar
Borgejordet var frykta for si kvasse tunge og sitt retoriske språk. Han kunne vere både vilter, skarp og analytisk, men også humoristisk, melankolsk eller grublande.
Ferentino
Etter ei kort tid som fristad på 1000-talet høyrde Ferentino til Vatikanet til år 1870. Under andre verdskrigen var området eit sentrum for partisanar. Etter verdskrigen opplevde Ferentino eit økonomisk oppsving gjennom industrialisering.
Tormod Knutsson Borgejordet
Diktar
I 1937 vart det reist ei byste over Tormod Knutsson Borgejordet på staden der den fyrste Kviteseid Sparebank låg, ein bank som han sjølv var med på å etablere.
Kvasstind
Kvasstind er eit fjell i den nordaustlege delen av Borga i Borgmassivet i Dronning Maud Land. Det vart kartlagt av norske kartografar frå landmålingar og flyfoto av Maudheimekspedisjonen (NBSAE) (1949–52) og namngjeve av dei.
Einar A. Tandberg-Hanssen
Einar A. Tandberg-Hanssen var ein norsk-amerikansk astrofysikar.
Tandberg-Hanssen har over hundre vitskaplege publikasjonar, dei fleste innan solfysikk, og han forfattar fleire bøker, mellom anna Solar Activity (1967), Solar Prominences (1974), The Physics of Solar Flares (1988) og The Nature of Solar Prominences (1995). Spesielt er boka hans om solare protuberansar blitt eit internasjonalt standardverk innan denne disiplinen av solfysikken.
Tandberg-Hanssen vart i 1982 medlem av Det Norske Videnskaps-Akademi. Han var visepresident 1979–1982 og president 1982–2+85 for Commission 10 i Den internasjonale astronomiske unionen (IAU) og president for Federation of Astronomical and Geophysical Data Analysis Services (ISCU) 1990–1994. Han har òg motteke NASA sin Exceptional Service Medal.
Mattis Øybø
Mattis Øybø er ein norsk forfattar og forlagsredaktør frå Bærum.
Han debuterte i 2003 med romanen Alle ting skinner.
Øybø er busett i Oslo og har redigert antologiane Brødtekst : fortellinger om mat og Amerikanske tilstander. Han er forlagsredaktør i Tiden Norsk Forlag.
Kvævenutane
Kvævenutane er ei lita gruppe fjell med Kibal'cictoppen og Brounovkollen, 3 km sørvest for Kvævefjellet i Payerfjella i Dronning Maud Land. Det vart oppdaga og kartlagd frå flyfoto av Den tyske antarktisekspedisjonen, 1938-39. Det vart kartlagd på ny frå flyfoto og landmålingar av den norske antarktisekspedisjonen, 1956–60, og namngjeve etter nærleiken til Kvævefjellet.
Kvervelnatten
Kvervelnatten er eit fjell i Antarktis som ligg 2 nautiske mil (3,7 km) sørvest for Svartbandufsa i Kirwanveggen i Dronning Maud Land. Det vart kartlagt av norske kartografar frå landmålingar og flyfoto av Maudheimekspedisjonen (NBSAE) (1949–52) og fleire flyfoto (1958–59), og namngjeve Kvervelnatten.
Bersvend Martinusson Røkkum
Bersvend Martinusson Røkkum var ein norsk gardbrukar, ordførar og stortingsmann frå Stangvik på Nordmøre.
Far hans var leiglending på garden Røkkum/Rykkjem i Stangvik. Sjølv gjekk han i 1827 på Jakob Sverdrup sin landbruksskule i Sem i Vestfold. Han kjøpte garden Vassli i Halsa på Nordmøre og busette seg der. Sidan flytta han til garden Innreiten i Halsa, før han fór vidare til høvesvis Fløstad og Senberget i heimbygda Stangvik. År 1849 kjøpte han Røkkum, ein gard forfedrane hans hadde bygsla i fleire slektsledd.
Røkkum var den fyrste ordføraren i Halsa, sidan medlem av heradsstyret i Stangvik. Han var 3. representant frå Romsdals amt på Stortinget 1842, medlem av justiskomiteen.
Røkkum døydde 1867 på ei reise til Kristiansund.
River av Joni Mitchell
«River» er ein song av den kanadiske visesongaren Joni Mitchell, gjeve ut på albumet hennar Blue frå 1971. Songen var skriven på piano og er blitt ein standard for artistar innan mange sjangrar, og har òg blitt ein populær julesong. Sjølv om han aldri kom ut på singel er «River» den nest mest innspelte songen til Mitchell av andre artistar.
Bakgrunn og komposisjon
Songen handlar om eit kjærleiksforhold som nyleg har tatt slutt, og songaren ynskjer å kome bort frå dei smertefulle, kjenslemessige banda sine. Ein trur at songen er inspirert av forholdet ho hadde til Graham Nash frå 1968 til 1970. Sjølv om songen er sett til juletid, handlar han ikkje om jul, men er likevel blitt ein slags moderne julesong. Forfattaren Will Blythe meiner at songen var inspirert av ein gong Mitchell vitja Chapel Hill i lag med dåverande kjærasten James Taylor og song julesongar i lag med familien hans.
Pianoakkompagnementet låner kraftig frå melodien til julesongen «Bjelleklang».
Andre versjonar
Linda Ronstadt spelte inn ein versjon i 2000 på albumet hennar A Merry Little Christmas. Robert Downey jr. spelte songen på Ally McBeal. Han vart spelt av Barry Manilow i 2002 på albumet A Christmas Gift of Love der kjønnet vart byta om i eine verset. Songen nådde 17. plassen på den amerikanske Adult Contemporary-lista. Sarah McLachlan spelte songen i 2006 på albumet hennar Wintersong og gav han ut på singel. Versjonen hennar nådde 71. plassen på Billboard Hot 100 og åttandeplassen på Adult Contemporary-lista. Den amerikanske visesongaren James Taylor spelte inn songen i 2006 på studioalbumet James Taylor at Christmas. Han hadde først høyrt songen då Joni Mitchell spelte songen for han i huset hennar i 1970. Den amerikanske jazzsongaren Madeleine Peyroux spelte inn songen i ein duett med k.d. lang i 2006 på albumet hennar Half the Perfect World.
I 2017 spelte Sam Smith inn songen som ein del av Spotify Singles-serien. Smith-versjonen vart spelt inn i RAK Studios i London.
Ein versjon av Judy Collins kom ut i 2019 i lag med Jonas Fjeld på albumet deira Winter Stories.
27. desember 2019 nådde ein versjon av Ellie Goulding toppen av UK Singles Chart.
I 2020 spelte Olivia Rodrigo inn songen på High School Musical: The Musical: The Holiday Special.
Simona Amânar
Simona Amânar er ein rumensk tidlegare turnar frå Constanța som vart olympisk meister i mangekamp under Sommar-OL 2000. I tida 1994-2000 vann ho seks gullmedaljar i verdsmeisterskap og like mange i europameisterskap, i tillegg til tre i olympiske sommarleikar. Til saman sanka ho sju OL-medaljar, ti VM-medaljar og tolv EM-medaljar.
River av Joni Mitchell
Andre versjonar
Ein versjon omsett av Endre Ruset til norsk vart spelt inn av Marthe Valle og gjeve ut under namnet «Fjord» på singel i 2017.
Simona Amânar
Amânar fekk sine fyrste gullmedaljar med Romania sine mannskap i lagtevlinga ved EM 1994 og VM 1994. Sidan vart det lag-gull i VM 1995, EM 1996, VM 1997, EM 1998, VM 1999, EM 2000 og OL 2000. Individuelt kom ho på tredjeplass i mangekampen ved dei olympiske leikane 1996 i Atlanta, der ho elles vann gullmedaljen i hopp, sølv frittståande og bronse i lagtevlinga. Ho utmerkte seg særleg i hopp, ei øving ho vann både i VM 1995, EM 1996, OL 1996, VM 1997 og EM 2000. I EM 1996 gjekk ho også til topps i skranke. Ho avslutta som aktiv med å sigre i mangekampen og lagtevlinga under Sydney-OL, der ho også tok bronse i frittståande.
Smal smaragdgullkvefs
Smal smaragdgullkvefs (Elampus panzeri) er ein gullkvefs i slekta smaragdgullkvefsar som gjerne er å finna på tørre sandområde. Han snyltar truleg på gravekvefsar i slekta Mimesa og vitjar ofte blomar. Arten skil seg frå dei andre artane i slekta på lamellen på siste ryggleddet som er hesteskoforma med eit djupt søkk.
I Noreg finst arten i heile Sør-Noreg der han kan finnast i juni. Han er ikkje påvist i Trøndelag.
Gerald Scarfe
Gerald Anthony Scarfe, CBE, RDI, er ein engelsk teikneserieteiknar og illustratør. Han arbeidde som teiknar for The Sunday Times og The New Yorker. Det mest kjende arbeidet hans gjorde han for rockegruppa Pink Floyd, særleg med albumet The Wall (1979), filmen (1982) og turneen (1980, 2010). Han var òg produksjonsdesigner på Disney-filmen Hercules.
Firth of Tay i Antarktis
Firth of Tay er eit sund eller firth som går frå nordvest til søraust mellom nordaustsida av Dundee Island og austsida av Joinville Island. Sundet er 19 km langt og 10 km breitt. Det går i nordvest over i Active Sound og i lag skil desse to Dundee og Joinville Island. Firth of Tay vart oppdaga i 1892–93 av kaptein Thomas Robertson frå Dundee kvalfangstekspedisjon og vart namngjeve av han etter Firth of Tay i Skottland.
John Savio-prisen
John Savio-prisen, tidlegare John Savio-stipend, er ein norsk kunstnarpris som blir delt ut annakvart år til ein kunstnar med samisk bakgrunn og identitet, som har gjort seg særleg notert i kunstfeltet i Noreg, anten ved prosjekt som utmerker seg i nyare tid eller ved det samla kunstnarvirket sitt. Prisen kan òg gjevast til ein person som har gjort ein spesielt oppsiktsvekkande innsats til å fremja kunst med rot i samisk kultur i Noreg. Prisen blir delt ut av Bildende Kunstneres Hjelpefond i samarbeid med Samisk Kunstnerforbund og Nordnorsk Kunstmuseum.
I 2015 blei det årlege John Savio-stipendet avvikla og erstatta med John Savio-prisen, som blir delt ut annakvart år. Prisen er på 150 000 kr. Prisvinnaren blir vald av ein jury sett saman av tre personar, der to er oppnemnde av Samisk Kunstnerforbund og ein frå Nordnorsk Kunstmuseum.
Prisen har namn etter den samiske kunstnaren John Savio. John Savio fekk stilla ut separat for fyrste gong i 1937 i Paris, og fekk positiv omtale i tidsskriftet L'Illustration. Etter at han døydde er han blitt anerkjend som ein av dei største samiske kunstnarane, og han var den fyrste samiske kunstnaren som stilte ut separat på Nasjonalgalleriet.
Liste over norske nyord
Liste over norske nyord er eit oversyn over nokre nyord eller neologismar på norsk og tidspunktet der ein først har dokumentert bruk.
Aalborg kommune
Aalborg kommune er ein dansk kommune på Jylland i Region Nordjylland. Kommunen vart danna ved kommunereforma i 2007 gjennom ei samanslåing av Hals kommune, Nibe kommune, Sejlflod kommune og Aalborg kommune.
Kommunen har 205,614 innbyggjarar og administrasjonsenteret ligg i Aalborg.
Suldal I kraftverk
Suldal I kraftverk er eit vasskraftverk som ligg saman med Suldal II kraftverk inne i fjellet frå Nesflaten i Suldal kommune i Rogaland. Kraftverket blei sett i drift i 1965, og nyttar eit fall på 305 meter frå Røldalsvatnet (380-363 moh).
Distriktet Arbon
Distriktet Arbon er eitt av fem distrikt (tysk: bezirk) i kantonen Thurgau i det nordaustlege Sveits. Distriktet har eit areal på 88,8 km² og hadde 51 118 innbyggarar i 2010. Byen Arbon er hovudstad i distriktet. Distriktet grensar i sør til kantonen St. Gallen og i nordaust til Bodensjøen.
Suldal I kraftverk
Det er installert to francisturbinar på totalt 161 MW. Midlere årsproduksjon er på 1049 GWh.
Frå 2009-2010 blei det bygd ny trykksjakt ned til kraftverket, etter ein skade på den gamle stålsjakta.
Distriktet Arbon
Distriktet består av 12 kommunar, med Arbon og Amriswil som dei mest folkerike. Dei andre kommunane er Dozwil, Egnach, Hefenhofen, Horn, Kesswil, Roggwil (TG), Romanshorn, Salmsach, Sommeri og Uttwil.
Eugen M. Antoniadi
Eugen M. Antoniadi var ein gresk-fransk amatørastronom.
Han arbeidde med Camille Flammarion på observatoriet hans i Juvisy frå 1893 til 1902 og vart ein av dei mest kjende observatørane av Merkur og Mars, og nekta for at kanalane på Mars fanst. Han gav ut tre bøker: La planète Mars (1930), La planète Mercure (1934) og L'Astronomie égyptienne (1934).
Rumana i Israel
Rumana (arabisk رمانة, hebraisk רֻמָּנָה, רומאנה) er ein arabisk landsby i nord i Israel. Han ligg nær Nasaret og er ein del av al-Batuf regionale kommune. I 2011 hadde han eit folketal på 1 034.
Historie
Ein meiner at Rumana kan ha vore Romette, ein casuale som høyrte til Maltesarordenen i krossfarartida.
I 1596 var Rumana oppført i osmanske skattelister som ein del av Tabariyya nahiya i Safad liwa. Han hadde eit folketal på ni hushaldningar, all muslimar. Innbyggjarane betalte skatt for kveite, bygg, frukttre, bomull, geiter og bikubar.
Bibelforskaren Edward Robinson passerte landsbyen i 1852 og rekna med at det var den gamle Rimmon som høyrte til Sebulon-stamma. Den franske oppdagaren Victor Guérin skildra landsbyen i 1870-åra som liten og verna frå utsida av ein samanhengande mur, og hekkar av kaktus. Han fann mange fine restar frå tidlegare tider og spekulerte i om det var den bibelske staden Rimon, som er nemnt i Josvas bok. (Josva 19:13) I «Survey of Western Palestina» frå 1881 vart landsbyen (kalla Rummaneh) skildra som: "Ein liten landsby bygd av stein og busett av kring 70 muslimar. Han ligg på ein låg rygg oppom ei slette, og her finst nokre oliventre. Vassforsyninga kjem frå cisterner og ein brunn."
I ei folketeljing i 1922 utført av Dei britiske mandatstyresmaktene hadde Rummaneh eit folketal på 37, der 33 var muslimar og fire kristne, medan i folketeljinga i 1931 hadde Rummana 36 busette hus og eit folketal på 197 med to kristne og 195 muslimar. I 1945 var folketalet 590 og det totale landområdet var 1 493 dekar, i følgje ei offisiell landmåling. Av dette var 28 dekar for plantasjar og irrigert land, 796 for korn, medan 5 dekar var klassifisert som utbygde område.
I 1948 vart landsbyen erobra av det israelske forsvaret under Operasjon Dekel, 15-18. juli. Han vart verande i unntakstilstand fram til 1966.
DS «Haakon VII»
Det Nordenfjeldske Dampskibsselskab hadde som tradisjon å namngje skipa sine etter norske herskarar. Haakon VII var konge av Noreg frå 1905 til 1957.
Android
Android er eit Linux-basert operativsystem for mobile einingar som smarttelefonar og tablett-datamaskiner. Utviklinga blir gjort av Open Handset Alliance leia av Google.
Google kjøpte den fyrste utviklaren av programvara, Android Inc., i 2005. Avdukinga av Android-distribusjonen i 2007 vart kunngjort med grunnlegginga av Open Handset Alliance, eit konsortium av 86 maskinvare-, programvare- og telekommunikasjonsverksemder med føremål å fremma opne standardar for mobile einingar. Google gjev ut Android-kode som open kjeldekode, under Apache-lisens. Android Open Source Project (AOSP) har ansvaret for vedlikehald og vidareutvikling av Android.
Android har eit stort fellesskap av utviklarar som skriv applikasjonar («appar») som utvidar funksjonane til einingane. Utviklarar skriv primært i ein tilpassa versjon av Java. Appar kan lastast ned frå tredjeparts nettstadar eller via nettbutikkar som Google Play (tidlegare Android Market), som er drifta av Google. I februar 2012 var det meir enn 450 000 appar tilgjengeleg for Android, og estimert mengd program som vart lasta ned frå Android Market passert i desember 2011 ti milliardar.
Android blei ført opp som den bestseljande plattforma for smarttelefoner på verdsbasis i 4. kvartal 2010 av Canalys. I februar 2012 var det over 300 millionar Android0einingar i bruk, og ifylgje Andy Rubin i Google vart det i februar 2012 aktivert 850 000 Android-einingar kvar dag.
Grunnlaget
Android, Inc. blei grunnlagt i Palo Alto i California i oktober 2003 av Andy Rubin (medgrunnleggar av Danger), Rich Miner (medgrunnlegger av Wildfire Communications, Inc.), Nick Sears (tidlegare visepresident ved T-Mobile), og Chris White (leia design og grensesnittutvikling på WebTV) for å utvikle, i Rubins ord «... smartare mobile einigare som er meir klar over plasseringa og preferansane til eigaren». Til tross for dei openberre ferdigheitene til grunnleggarane og dei tidlege tilsette, vart det meste i Android Inc. halde hemmeleg, og det blei berre avslørt at det blei arbeida med programvare for mobiltelefonar. Same år gjekk Rubin tom for pengar, men Steve Perlman, ein nær venn av Rubin, gav han 10 000 dollar i kontantar i ein konvolutt og nekta å ta imot ein eigardel i verksemda.
Oppkjøpet av Android
Google kjøpte Android Inc. den 17. august 2005, noko som gjorde Android Inc. eit heileigd dotterselskap av Google Inc. Sentrale tilsette i Android Inc., deriblant Andy Rubin, Rich Miner og Chris White, blei i verksemda etter oppkjøpet. Lite var kjent om Android Inc. på tidspunktet for oppkjøpet, men mange meinte det var truleg at Google hadde planar om å gå inn i mobilmarknaden med dette trekket.
Spekulasjonar om Google sin intensjon om å gå inn i mobil kommunikasjon hald fram med å byggje seg opp ut desember 2006. Rapportar frå BBC og The Wall Street Journal hinta om at Google ville ha sine søk og applikasjonar på mobiltelefonar og at det blei jobba hardt for å levere dette. Media kunne snart rapporterte rykte om at Google utvikla eit eige Google-handsett. Nokre spekulerte i at medan Google fekk definert tekniske spesifikasjonar, blei det vist fram prototypar til mobiltelefonprodusentar og nettoperatørar.
I september 2007 dekte InformationWeek eit Evalueserve-studie som rapporterte at Google hadde sendt fleire patentsøknader innanfor mobiltelefoni.
Open Handset Alliance
5. november 2007 blei Open Handset Alliance, eit konsortium av fleire verksemder som mellom anna omfatta Broadcom Corporation, Google, HTC, Intel, LG, Marvell Technology Group, Motorola, Nvidia, Qualcomm, Samsung Electronics, Sprint Nextel, T-Mobile og Texas Instruments avduka. Målet med Open Handset Alliance var å utvikle opne standardar for mobile einingar. Same dagen lanserte òg Open Handset Alliance sitt fyrste produkt, Android, ein mobil einingsplattform bygd på Linux kjerne versjon 2.6.
Den 9. desember 2008 vart 14 nye medlemmer, mellom anna ARM Holdings, Atheros Communications, Asustek Computer Inc, Garmin Ltd, Huawei Technologies, PacketVideo, Softbank, Sony Ericsson, Toshiba Corp, og Vodafone Group Plc, ein del alliansen.
Android Open Source Project
Android Open Source Project (AOSP) er leia av Google, og har som oppgåve å vedlikehalde og utvikle Android. Ifylgje prosjektet er «målet med Android Open Source Project å skape eit vellykka real-world-produkt som gjer den mobile opplevinga betre for sluttbrukaren.» AOSP opprettheld òg Android Compatibility Program, som definerer ei «Android-kompatibel» eining «som ei eining som kan køyre einkvar applikasjon som er skriven av tredjepartsutviklarar ved hjelp av Android SDK og NDK», for å hindre ikkje-kompatible Android-implentasjonar. Kompatibilitetprogrammet er valfritt, og gratis saman med Compatibility Test Suite som òg er gratis og open kjeldekode.
Versjonhistorie
Android har sett ei rekkje oppdateringar sidan den fyrste utgåva, kvar med feilretting og introduksjon av nye funksjonar. Kvar versjon har eit namn i alfabetisk rekkefølgje, etter ein dessert.
Aktuelle utgåver
Design
Android består av ei kjerne basert på Linux-kjerna, med mellomvare, bibliotek og APIar skrivne i C og programvare som køyrer på eit programrammeverk som inkluderer Java-kompatible bibliotek bygga på Apache Harmony. Android nyttar Dalvik virtuell maskin med just-in-time kompilering til å køyre Dalvik DEX-kode (Dalvik Executable), som vanlegvis er sett over frå Java ByteCode.
Den viktigaste maskinvareplattforma for Android er ARM-arkitekturen. Det er støtte for x86 frå Android x86-prosjektet, og Google-TV dreg nytte av ein særskild x86-versjon av Android.
Suldal II kraftverk
Suldal II kraftverk er eit vasskraftverk som saman med Suldal I kraftverk ligg inne i fjellet frå Nesflaten i Suldal kommune i Rogaland. Kraftverket blei sett i drift i 1967 og modifisert i 1971. Verket nyttar eit fall på 559 meter frå Kvanndalsfoss til Suldalsvatnet. Då har vatnet alt blitt nytta i Kvanndal kraftverk. Det er installert to francisturbinar på totalt 150 MW. Midlere årsproduksjon er på 751 GWh.
Distriktet Levkosía
Distriktet Levkosía (gresk Επαρχία Λευκωσίας, Eparkhía Levkosías, tyrkisk Lefkoşa kazası) er eit distrikt i Republikken Kypros. Distriktet ligg sentralt på øya Kypros og har eit areal på 2 714 kvadratkilometer.
Etter den tyrkiske invasjonen i 1974 har den nordlege delen av distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros, fordelt på distrikta Lefkoşa og Güzelyurt. Landsbyen Dénia ligg i FNs buffersone på Kypros.
Folketal
Utviklinga av folketalet i distriktet (frå 1976 er ikkje dei områda som er administrerte av Nord-Kypros medrekna):
Administrasjon
Distriktsadministrasjonen i byen Levkosía (Nikosia) representerer den kypriotiske staten i distriktet. Fungerande leiar for distriktsadministrasjonen (gresk έπαρχος, éparkhos) er (i 2016) Mários Panajídis.
Kommunar og busetnader
Distriktet har tolv kommunar, av desse ligg to heilt i område som er administrerte av Den tyrkiske republikken Nord-Kypros, medan to har innbyggjarar på båe sider. Dei kommunane som er under kontroll av styresmaktene, er (innbyggjartal 2011 i parentes): :
Kommunane som er kontrollerte av Den tyrkiske republikken Nord-Kypros, er (innbyggjartal 2011 i parentes):
Desse kommunane har innbyggjarar på båe sider:
Utanom kommunane har Levkosía 162 registrerte busetnader, av desse ligg 49 i område som er administrerte av Den tyrkiske republikken Nord-Kypros. Dei største busetnadene som er under kontroll av styresmaktene, er (innbyggjartal 2011 i parentes):
Dei største busetnadene som er heilt kontrollerte av Den tyrkiske republikken Nord-Kypros, er (innbyggjartal 2011 i parentes):
To busetnader har innbyggjarar på båe sider:
Eit tjuetals busetnader, dei fleste i eller nær buffersona mellom dei områda som er kontrollerte av republikken Kypros, og dei områda som er administrerte av Nord-Kypros, er heilt eller nesten heilt fråflytta.
Amriswil
Amriswil  er ein by og ein kommune i distriktet Arbon i kantonen Thurgau nordaust i Sveits. Kommunen har innbyggjarar  og eit areal på. Kommunesenteret ligg 437 meter over havet. I søraust grensar kommunen mot kantonen St. Gallen.
Kvithø
Kvithø er ein isolert fjelltopp som stig opp av isen 7 nautiske mil (13 km) søraust for Kvitkjolen i H. U. Sverdrupfjella i Dronning Maud Land. Det vart fotografert frå lufta av Den tyske antarktisekspedisjonen (1938–39). Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59) og namngjeve av dei.
Andy Bown
Andrew Steven «Andy» Bown er ein engelsk musikar, som har spesialisert seg på keyboard og bassgitar. Han er mest kjend som medlem av rockebandet Status Quo.
Det første store bandet hans var The Herd i lag med Peter Frampton. Etter The Herd vart oppløyst var han to år i Judas Jump, som spelte på Isle of Wight-festivalen i 1970. Han spelte i bandet til Peter Frampton i 1970-åra. I 1973 var han studiomusikar på Hello! av Status Quo, og vart sidan fulltidsmedlem i bandet. Han spelte bass i surrogatbandet til Pink Floyd under The Wall-turneen deira i 1980 og 1981, og seinare keyboard på albumet The Final Cut. Han spelte òg hammondorgel på soloalbumet til Roger Waters, The Pros and Cons of Hitchhiking i 1984.
Yalour Sound
Yalour Sound er eit sund, 1,5 km breitt og 6 km langt, vanlegvis islagt, mellom Fridtjof Sound og Antarctic Sound og mellom Jonassen Island og Andersson Island, utanfor Trinityhalvøya. Det vart namngjeve av Argentina etter løytnant Jorge Yalour, ombord på «Uruguay» i 1903.
Hirsel Lake
Hirsel Lake eller Lake of the Hirsel er ein kunstig innsjø nær Coldstream i det historiske fylket Berwickshire, no Scottish Borders, i Skottland. Han ligg på eigedomen The Hirsel, heimstaden til familien Home og den britiske statsministeren Alec Douglas-Home.
Lake of Menteith
Lake of Menteith (skotsk-gælisk Loch Innis MoCholmaig) er ein innsjø i Skottland, ved Carse of Stirling, flodsletta i øvre delar av elvne Forth og Teith, oppfor Stirling. Fram til tidleg på 1800-talet vart det meir vanlege skotske namnet Loch of Menteith nytta. Den einaste større busetnaden ved Lake of Menteith er Port of Menteith.
Hirsel Lake
Innsjøen dekkjer om lag 11 hektar og er om lag forma som ein firkant, med sider på 300-400 meter. Han utgjer eit viktig hekke- og overvintringsområdet i Scottish Borders-regionen, og er del av Hirsel Site of Special Scientific Interest (SSSI).
Lake of Menteith
Det ligg fleire små øyar i innsjøen. Den største er Inchmahome og her finn ein Inchmahome kloster, eit eldgammalt kloster. Dronning Maria av Skottland søkte tilflukt her i 1547. Ho var då berre fire å gamal og var her i fire veker etter det katastrofle slaget ved Pinkie Cleugh i september dette året.
Hirsel Lake
Det er ein av få innsjøar i Skottland som er omtalt som «lake» og ikkje «loch».
Lake of Menteith
Innsjøen er ikkje særleg djup og kan fryse heilt til i kalde vintrar. Om isen vert tjukk nok vert det halde ein utandørs curlingkonkurranse her, kalla The Bonspiel eller Grand Match. Sjølv om dette er sjeldan, trekkjer det til seg tusenvis av curlingspelarar. Den siste Grand Match vart halde i 1979. De vart planlagt Bonspiel i 2010, men dette vart skrinlagd på grunn av tryggleiken.
Lake of Menteith vert ofte omtalt som den einaste innsjøen i Skottland som vert omtalt med namnet «lake», men det er i røynda fleire andre. Nesten alle innsjøar i Skottland heiter noko med «loch».
Caulfeildbreen
Caulfeildbreen er den nordlege av to isbrear som munnar ut i Hugibreen nær munningen, på vestkysten av Graham Land. Han vart fotografert av Hunting Aerosurveys Ltd i 1955–57 og kartlagt frå desse bileta av Falkland Islands Dependencies Survey. Han vart namngjeven av UK Antarctic Place-Names Committee i 1959 etter Vivian Caulfeild (1874–1958), ein tidleg engelsk skiinstruktør.
Puolanka
Puolanka er ein kommune i landskapet Kajanaland i Finland. Kommunen har cirka 3200 innbyggjarar og eit areal på 2598,84 km² der 137,18 km² er vatn. Puolanka er ein finskspråkleg kommune som grensar til kommunane Hyrynsalmi, Paltamo, Pudasjärvi, Ristijärvi, Suomussalmi, Utajärvi og Vaala.
Rumat al-Heib
Al-Heib-beduinane var ein av fleire beduinar som var allierte med jødiske militære styrkar under den israelsk-arabiske krigen i 1948, og som aktivt deltok i å forsvare nedre Galilea og Beth Shean-dalen mot palestinsk-arabiske paramilitære og den arabiske frigjeringshæren. Al-Heib-soldatane danna sidan kjernen i Minoritetseininga til det israelske forsvaret. Fram til i dag er framleis mange menn frå al-Heib i teneste i forsvaret.
I 2007 var det spaningar mellom landsbyen og den nærliggande moshaven Tzippori, då beduinane vart skulda for kvegtjuveri.
Michael Kamen
Michael Arnold Kamen var ein amerikansk komponist, orkesterarrangør, dirigent, låtskrivar og studiomusikar. Han er særleg knytt filmmusikk.
Kamen vart fødd i New York i USA og studerte ved The New York High School of Music & Art, så The Juilliard School for Music Dance and Drama, der han lærde å spele obo. Han grunnla deretter New York Rock & Roll Ensemble på slutten av 1960-talet, som spelte klassisk rock liknande det Electric Light Orchestra kom til å framføre seinare. Kamen spelte obo og keyboard såvel som komponerte. Songen «Sing Lady Sing» som han skreiv, bytte namn og vart ein hit med Buddy Miles.
Arbeida hans med artistar er omfattande og inkluder blant anna David Gilmour og Roger Waters. Han er ein av få personar som har vorte invitert til å arbeide med begge Pink Floyd-medlemmane etter brotet deira. I 1990 vart han med fleire andre gjester på Roger Waters si massive førestilling av The Wall i Berlin.
Kamen skreiv elleve ballettar og skreiv filmmusikk for ein heil del filmar. Han var nominert for to Grammyprisar, to Golden Globeprisar og ein Emmypris. Han fekk BAFTA-prisen saman med Eric Clapton for beste originalmusikk etter serien Edge of Darkness som gjekk på BBC i 1985.
Kamen vart diagnostisert med multippel sklerose i 1997, men døydde av eit hjarteinfarkt. Det siste innspelte verket hans er på Kate Bush-albumet Aerial som kom ut november 2005.
Bird Sound
Bird Sound er eit farleg, men farbart sund mellom Birdøya og vestenden av Sør-Georgia. Det er 1 nautisk mil langt og 0,5 nautiske mil breitt. Namna «La Roche Strait» og «Bird Sound» vart nytta om dette sundet på forskjellige kart i mange år. Bird Sound har fått namn etter Birdøya og er godkjend basert på lokal bruk.
Lion Island i Antarktiske Arkipel
Lion Island er ei øy på nordvestsida av Gerlache Strait i Antarktiske Arkipel. På andre sida av Lion Sound ligg Anvers Island. Øya vart kartlagd av Discovery Investigations i 1927. Namnet vart truleg gjeve av tidlegare kvalfangarar i området, og kjem truleg av forma på øya som i profil frå sørvest kan minne om ei tilbakelent løve. Øya vart vidare kartlagd av Falkland Islands Dependencies Survey (FIDS) i april 1955 og fotografert frå lufta av Falkland Islands and Dependencies Aerial Survey Expedition, 1956-57.
Kvithovden
Kvithovden er eit fjell ved nordenden av Kvitkjolen i H. U. Sverdrupfjella i Dronning Maud Land. Det vart fotografert frå lufta av Den tyske antarktisekspedisjonen (1938–39). Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59) og namngjeve Kvithovden (the white peak).
Pressmennan Lake
Pressmennan Lake er ein innsjø i East Lothian i Skottland.
Det er ein av få innsjøar i Skottland som vert omtalt som «lake» og ikkje «loch».
Stormfulle høyder
Stormfulle høyder (engelsk originaltittel: Wuthering Heights) er ein roman av den britiske forfattaren Emily Brontë (1818-1848). Romanen vart utgjeven i 1847 under pseudonymet «Ellis Bell». Same år romandebuterte også søstrene Charlotte Brontë og Anne Brontë. Boka er den einaste romanen til Emily Brontë, men blir likevel rekna som ein klassikar blant engelske romanar.
Forteljinga er ikkje lineær, og det er to forteljarar: Herr Lockwood rammar inn historia, og let Nelly Dean ta over frå det fjerde kapittelet, med korte innslag fortald av herr Lockwood.
Holiday Harmony
Holiday Harmony er det 15. studioalbumet til den amerikanske folkrockduoen America, gjeve ut av Rhino Records i 2002. Det er eit julealbum produsert av Andrew Gold. Albumet inneheld ei rekkje tradisjonelle julestandardar, og nokre vart spelt inn med tydelege parallellar til amerikanske hittar. Til dømes minner «la-la-la»-refrenget i «Winter Wonderland» sterkt om «A Horse With No Name», medan «White Christmas» bruker ei gitarklimpring som liknar den i «Tin Man». Albumet inneheld tre nye songar: «A Christmas To Remember», «Winter Holidays» og «Ventura Highway»-temaet «Christmas In California». «Winter Wonderland» vart ein mindre hit i løpet av julesesongen i 2002, og nådde 26. plassen på Radio & Records Adult Contemporary Chart.
I november 2010 vart albumet gitt ut på nytt på CD og digitalt nedlastingsformat som ein «Collector's Edition». Denne utgåva inneheldt eit bonusspor, «A Holly Jolly Christmas», produsert av Bobby Woods.
Ray Cooper
Ray Cooper er ein engelsk musikar. Han har vore trommeslagar og perkusjonist for mange artistar, og stundom skodespelar. Han arbeidd med mange artistar innan heavy metal, alternativ rock og rock, som George Harrison, Billy Joel, Eric Clapton og Elton John.
Balbina
Balbina er eit kvinneleg fornamn av latinsk opphav. Det er ei kvinneleg form av Balbinus. Dette er avleidd av Balbus som tyder 'stammar'.
Namnet har dansk namnedag den 31. mars. Heilage Balbina har minnedag i den katolske kyrkja denne dagen.
Bob Hayes
Bob Hayes, eigentleg Robert Lee Hayes, var ein USA-amerikansk friidrettsutøvar og amerikansk fotball-spelar frå Jacksonville i Florida. Hayes er den einaste idrettsutøvaren som har vunne både OL-gull og Super Bowl.
Friidrettt
Under sommar-OL i Tokyo i 1964 vann Hayes to gullmedaljar. På 100 meter tangerte han verdsrekorden og vann med tida 10,0. Ei veke seinare sprang han på ankerertappen USA i mål i 4 x 100 meter stafett på ny verdsrekord, 39,0 sekundar.
Amerikansk fotball
Hayes spelte for Dallas Cowboys frå 1965 til -74. I 1972 vann klubben Super Bowl etter 24-3 over Miami Dolphins, året etter den hadde tapt knipent overfor Baltimore Colts. Hayes spelte i 1975-sesongen for San Francisco 49ers.
Etterrakst
Hayes vart i 1979 dømd til 10 månaders fengselstraff for narkotikahandel. Seinare vart han rusmisbrukar og enda livet som fattiglus i fødebyen Jacksonville.
Brilleærfugl
Brilleærfugl (Somateria fischeri) er ei stor marin dukkand som hekkar på kysten av Alaska og nordaustlege Sibir. Han er ein trekkfugl, alle populasjonar migrerer til Beringhavet nord for Aleutane for overvintring.
Skildring
Brilleærfugl er litt mindre enn vanleg ærfugl med ei kroppslengde på gjennomsnittleg 53 og 50 centimeter for steggar og hoer høvesvis. Hannen har umiskjenneleg praktdrakt med svart underside, kvite rygg og gulgrønt på hovud, med store sirkulære kvite augelappar som gjev arten namnet. Hoa sin drakt er rikbrun, men kan framleis skiljast frå alle ender på storleik og kroppsform. Dei lysare «brillene» er synlege på rimeleg avstand og sikrar identifikasjon. Umodne fuglar og vaksne andrikar i eklipsdrakta liknar hoa.
Lætet til andriken er ein svak hoo-hoo, og hoa har eit hardt kvakk. Brilleærfuglar er ikkje veldig vokale.
Utbreiing
Det er to hekkepopulasjoner i Alaska og ein i Russland. Hekkeutbreiinga i Russland er langs kysten av republikken Sakha og austover kysten av Tsjukotka til Beringsundet. I Alaska langs nordlege og vestlege kystar.
Brilleærfugl mytar på havet helst frå 2 til 45 kilometer frå kysten og nord for 63 ° N. Sidan dei sjeldan blir sett utanfor hekkeområdet, vart ikkje overvintringsplassen i Beringshavet kjent før i 1995, med hjelp av satellitt-telemetri.
Levevis
Pardanninga for ein hekkesesong skjer på overvintringsområdet før vårtrekket. Framme på hekkeplassane bygger hoene eit reir nær ein dam på ein oppheva høgd. Reiret er fôra med plantemateriale og dun, det kan skje gjenbruk frå tidlegare. Hoene legg i gjennomsnitt tre til seks egg med ei olivenbrun farge. Egga blir ruga av hoa aleine i 24 dagar, og ungane forlèt reiret kort tid etter klekking for å bli leidd til vatnet av hoa. Hoa vernar ungane, men dei finn sjølv føda. Brilleærfuglar har ei ganske rask utvikling for å vere så store fuglar; det tar berre rundt 60 dagar eller mindre før dei har full storleik og kan flyge.
Vern og status
Brilleærfugl vart oppført som trua under US Endangered Species Act i 1993, og er nyleg oppført som nær truga (NT) i IUCNs raudliste. US Fish and Wildlife Service oppførte brilleærfugl som trua på grunn av eit meir enn 96 % fall i storleiken på hekkepopulasjonen i Alaska. I seinare tid er den russiske populasjonen derfor langt større enn i USA, ca. 90 % av verdspopulasjonen. Per år 2020 er den globale populasjonen 360 000-400 000. Han er i tilbakegang i moderat fart.
Trugsmål
Det er fleire faktorar som truar brilleærfuglpopulasjonar i framtida, inkludert klimaendringar og tap av habitat. Historisk var utbreiinga deira mykje større enn berre kysten av Alaska og Russland. Det pleidde òg å strekke seg frå Nushagak-halvøya til Barrow og nesten heilt til den kanadiske grensa.
Ein mogleg hypotese er at habitattap kjem som eit resultat av klimaendringar. Jakt blei forbode i Alaska frå 1991, men ulovleg jakt førekjem, arten er òg råka av naturleg predasjon.
Birth of a New Age
«Birth of a New Age» (norsk omsetjing 'fødselen til ein ny tidsalder') er ein song frå 2021 av den surinamske songaren og låtskrivaren Jeangu Macrooy. Songen vart utgjeven 4. mars 2021 og var det nederlandske bidraget i Eurovision Song Contest 2021 på heimebane i Rotterdam. Songen enda på 23. plass i finalen med 11 poeng.
Om songen
«Birth of a New Age» er komponert og framført av musikaren Jeangu Macrooy. Hans manager, den nederlandske musikaren og produsenten Pieter «Perquisite» Perquin, står bak arrangementet og instrumenta i songen.
Macrooy er frå Surinam, men har budd i Nederland i ei årrekkje, og har vorte ein kjend person i landets musikkliv. Songen tek for seg vanskane mange minoritetar vert utsette for. Ifølgje songaren sjølv, skal songen inspirera folk til ikkje å gje opp, men stå saman og seie «rytmen din er opprør».
«Birth of a New Age» har engelsk tekst, men inneheld eit surinamsk ordtak frå morsmålet til Macrooy, sranan tongo: «Mi na afu sensi, no wan man e broko mi» (eg er ein halv cent, du kan ikkje knekka meg). «Ein halv cent» viser til den ein gong lågaste myntvaløren i Surinam, og som ikkje kan delast opp i lågare valørar.
Eurovision Song Contest
«Birth of a New Age» representerte Nederland på heimebane i Eurovision Song Contest 2021, etter at den nederlandske kringskastaren AVROTROS internt valde Jeangu Macrooy til å representere landet i tevlinga i 2020 med songen «Grow». Men Eurovision Song Contest vart avlyst på grunn av koronaviruspandemien, men AVROTROS vedtok at Macrooy i staden skulle få representere landet i 2021 med ein ny song.
Som vertsnasjon var Nederland automatisk kvalifisert til finalen i Rotterdam Ahoy laurdag 22. mai 2021. I finalen hadde «Birth of a New Age» startnummer 23, og den vart til slutt nummer 23 av 26 med 11 poeng. Alle poenga kom frå fagjuryane, medan han fekk 0 poeng i telefonavrøystinga.
Musikkvideo
Den offisielle musikkvideoen til songen vart i likskap med låten sloppen 4. mars 2021. Videoen vart spela inn i Rijksmuseum i Amsterdam.